ทปอ.ห่วงปัญหารับจ้างทำวิทยานิพนธ์
พบประกาศเย้ยผ่านสื่อออนไลน์ เอาจริงจับได้ให้พ้นสภาพนิสิต-นศ.ทันที,เมื่อวันที่ 23 ส.ค. ที่มหาวิทยาลัยเกษตรศาสตร์ (มก.) วิทยาเขตศรีราชา จ.ชลบุรี ศ.ดร.ประสาท สืบค้า อธิการบดีมหาวิทยาลัยเทคโนโลยีสุรนารี(มทส.) ในฐานะประธานที่ประชุมอธิการบดีแห่งประเทศไทย (ทปอ.) เปิดเผยหลังการประชุมทปอ. ว่า ที่ประชุมได้หารือถึงปัญหาการจ้างทำสารนิพนธ์ และวิทยานิพนธ์ของนิสิต นักศึกษา ซึ่งพบปัญหาเริ่มรุนแรงมากขึ้น ส่งผลต่อคุณภาพการศึกษาไทย โดยการรับจ้างทำวิทยานิพนธ์ และสารนิพนธ์นั้น ราคาอยู่ที่ประมาณ 20,000-500,000 บาท ขึ้นอยู่กับความยากง่ายของแต่ละสาขาวิชา ทปอ.กังวลว่าหากปล่อยไว้เช่นนี้ คุณภาพการศึกษาไทย โดยเฉพาะระดับอุดมศึกษาจะตกต่ำไปมากกว่านี้ จึงมีมติว่า ตั้งแต่ปีการศึกษา 2558 เป็นต้นไป หากพบนิสิต นักศึกษาในสถาบันที่เป็นสมาชิก ทปอ.ทั้ง 27 แห่ง มีการจ้างทำ หรือคัดลอกวิทยานิพนธ์ และสารนิพนธ์ จะถูกให้พ้นสภาพการเป็นนิสิต นักศึกษาทันที ทั้งจะส่งรายชื่อให้มหาวิทยาลัยที่เป็นสมาชิก ทปอ.ทุกแห่ง ไม่ให้รับเข้าศึกษาต่อ และได้มอบให้นิติกร ทปอ.ไปศึกษาข้อกฎหมายว่าจะเอาผิดผู้ที่รับจ้างทำอย่างไรได้บ้าง ทั้งนี้หากพบผู้รับจ้างเป็นอาจารย์มหาวิทยาลัยจะถูกพิจารณาโทษทางวินัย ส่วนโทษขึ้นอยู่กับการพิจารณาของมหาวิทยาลัยแต่ละแห่ง,ที่ผ่านมาพบว่าการรับจ้างทำวิทยานิพนธ์ส่วนใหญ่จะประกาศผ่านทางสื่อสังคมออนไลน์ และผู้ที่รับจ้างจะเป็นคนที่เก่ง และมีความเชี่ยวชาญ สามารถรับทำวิทยานิพนธ์ และงานวิจัยได้เฉลี่ยเดือนละ 5-20 ชิ้น คนกลุ่มนี้ถือว่าเป็นผู้ที่ทำให้การศึกษาไทยตกต่ำ ซึ่ง ทปอ.ยอมไม่ได้ และจะไม่ให้เกิดปัญหาจ่ายครบจบแน่เกิดขึ้นในมหาวิทยาลัยที่เป็นสมาชิก ทปอ.เด็ดขาด หลังจากนี้จะมีการจัดทำคู่มือหลักเกณฑ์และมาตรการป้องกันปัญหาเพื่อเป็นแนวปฏิบัติร่วมกันต่อไป ศ.ดร.ประสาท กล่าว และว่า ที่ประชุมยังได้มีการหารือเพื่อเตรียมการขอเข้าพบ พล.อ.ดาว์พงษ์ รัตนสุวรรณ รมว.ศึกษาธิการ และ นพ.ธีระเกียรติ เจริญเศรษฐศิลป์ รมช.ศึกษาธิการคนใหม่ ซึ่งคาดว่าจะได้เข้าพบในเร็วๆนี้.
เมื่อวันที่ 23 ส.ค. ที่มหาวิทยาลัยเกษตรศาสตร์ (มก.) วิทยาเขตศรีราชา จ.ชลบุรี ศ.ดร.ประสาท สืบค้า อธิการบดีมหาวิทยาลัยเทคโนโลยีสุรนารี(มทส.) ในฐานะประธานที่ประชุมอธิการบดีแห่งประเทศไทย (ทปอ.) 
ประสาท สืบค้า,ที่ประชุมอธิการบดีแห่งประเทศไทย,ทปอ.,ปัญหา,รับจ้างทำวิทยานิพนธ์,สารนิพนธ์,คุณภาพการศึกษาไทย,พ้นสภาพ,ดาว์พงษ์ รัตนสุวรรณ,ธีระเกียรติ เจริญเศรษฐศิลป์,ข่าว,ทีมข่าวการศึกษา,ไทยรัฐฉบับพิมพ์